Document ID: 32009R0816

32009R0816
L 236/5
SLUŽBENI LIST EUROPSKE UNIJE
07.09.2009.
UREDBA KOMISIJE (EZ) br. 816/2009
od 7. rujna 2009.
o izmjeni Uredbe (EZ) br. 1484/95 o utvrđivanju detaljnih pravila za provedbu sustava dodatnih uvoznih carina i određivanju dodatnih uvoznih carina u sektorima mesa peradi i jaja i za albumin iz jaja
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1234/2007 od 22. listopada 2007. o uspostavi zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 143., u vezi s njezinim člankom 4.,
uzimajući u obzir Uredbu Vijeća (EZ) br. 614/2009 od 7. srpnja 2009. o zajedničkom sustavu trgovine za ovalbumin i laktalbumin (2), a posebno njezin članak 3. stavak 4. i članak 10.,
budući da:
(1)
Uredba Komisije (EZ) br. 1484/95 (3) utvrđuje detaljna pravila za provedbu sustava dodatnih uvoznih carina i utvrđuje reprezentativne cijene u sektoru mesa peradi i jaja te za albumin iz jaja.
(2)
Podaci koji se moraju koristiti kao osnova za određivanje reprezentativnih cijena iz članka 141. stavka 3. Uredbe (EZ) br. 1234/2007 moraju biti lako i stalno dostupni, pouzdani i neovisni u odnosu na proizvođače. Budući da podaci iz članka 2. stavka 1. Uredbe (EZ) br. 1484/95 ne ispunjavaju uvijek te uvjete, trebalo bi ih zamijeniti podacima koji se prikupljaju u okviru sustava nadzora Zajednice iz članka 308.d Uredbe Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (4). Istodobno trebalo bi staviti izvan snage zahtjev tjednog obavješćivanja iz članka 2. stavka 2. Uredbe (EZ) br. 1484/95.
(3)
Dodatna se carina ne može uvesti za uvoz u okviru carinskih kvota utvrđenih u okviru Svjetske trgovinske organizacije. Stoga bi trebalo ažurirati popis uredaba o tim kvotama.
(4)
Uredbu (EZ) br. 1484/95 trebalo bi na odgovarajući način izmijeniti.
(5)
Mjere predviđene ovom Uredbom u skladu su s mišljenjem Upravljačkog odbora za zajedničku organizaciju tržišta poljoprivrednih proizvoda,
DONIJELA JE OVU UREDBU:
Članak 1.
Uredba (EZ) br. 1484/95 mijenja se kako slijedi:
1.
Članak 2. zamjenjuje se sljedećim:
„Članak 2.
1. Reprezentativne cijene iz članka 141. stavka 3. Uredbe Vijeća (EZ) br. 1234/2007 (5) i drugog podstavka članka 3. stavka 3. Uredbe (EEZ) br. 2783/75 utvrđuju se u redovitim vremenskim razmacima na temelju podataka prikupljenih u okviru sustava nadzora Zajednice uređenim člankom 308.d Uredbe Komisije (EEZ) br. 2454/96 (6).
2. Reprezentativne cijene prikazane su u Prilogu I.
2.
Članak 6. zamjenjuje se sljedećim:
„Članak 6.
Dodatne carine iz članka 1. ne primjenjuju se na uvoz na temelju uredaba Komisije (EZ) br. 533/2007 (7), (EZ) br. 539/2007 (8), (EZ) br. 616/2007 (9), (EZ) br. 1385/2007 (10) i (EZ) br. 536/2007 (11).
Članak 2.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 7. rujna 2009.

Labels: 2
3
17
15